امریکا خاریجی ایشلر ناظیرلیگی‌نین سؤزچوسو ند پرایس بیلدیریب کی، روسیا اوکراینانی ایشغال ائدرسه، امریکانین تحریم لرینین تأثیرینی آزالتماق اوچون چین ایله سیخ موناسیبت‌لر مسکوایا تطبیق ائدیله‌جک اقتصادی تحریم لرین نتیجه‌لرینه جاواب وئرمه‌یه‌جک.
گونده‌لیک مطبوعات کنفرانسیندا روسیا-اوکراینا بحرانی ایله باغلی آچیقلاما وئرن پرایس روسیانین اوکراینایا موداخیله‌سی حالیندا امریکانین آغیر تحریم لرینه معروض قالاجاغینی بیر داها وورغولاییب.
روسیانین بو تحریم لرین تأثیرینی آزالتماق اوچون چین ایله سیخ علاقه‌لر قورماغا چالیشدیغی سوالینی جاوابلاندیران پرایس اوکراینانین ایشغا‌لی‌نین تکجه بو اؤلکه و آوروپایا دئییل، چین ده داخیل اولماقلا بولگه دن کنار اؤلکه‌لره ده تأثیر ائدجگینی بیلدیریب.
پرایس قئید ائدیب کی، امریکا خاریجی ایشلر ناظیری آنتونی بلینکن چین-‌لی همکاری خاریجی ایشلر ناظیری وانگ یی ایله گؤروشونده روسیانین تجاووزونون یاراتدیغی قلوبال تهلوکه‌سیزلیک و اقتصادی ریسک‌لرین چوخ جدی اولاجاغینی دئییب و چین-ین ده بوندان تاثیرله‌نه‌جگینی خاطیرلادیب.
مومکون بیر ایشغالین روسیایا چوخ آغیر مالیه خرج‌لری‌نین اولاجاغینی وورغولایان پرایس "اگر روسیا بو نتیجه‌لرین بعضی‌لرینی آرا‌دان قا‌دیرماق، بو نتیجه‌لرین بعضی‌لرینی چین ایله داها یاخین علاقه‌لر قورماقلا یومشالتماق اقتداریندا اولاجاغینی دوشونورسه، بو، بئله دئییل. بو، اصلینده روسیا اقتصادیاتینی بیر چوخ جهت‌دن داها کؤو‌ره‌ک ائده‌جک. مسئلن، اساس تکنولوژی لرین اساس گیریش‌لرینین هارا‌دان گلدیگینه باخسانیز، اونلار هله ده باتی دان گلیرلر. اونلار اؤزلرینی باتی ایله عملیات آپارماق، باتی ایله-آوروپا‌دان، امریکادان وارد ائتمک ایمکانین‌دان محروم ائدرلر، اوره تیم پتانسیلینی و یئنی‌لیکچیی پتانسیلینی اهمیت‌لی درجه‌ده آزالدارلار" دئییب.
